Diari Oficial de la Generalitat Valenciana


Sumari del DOGV 4473, del 03-04-2003 (2003/3417)

ORDE de 17 de març de 2003, de la Conselleria d'Agricultura, Pesca i Alimentació, per la qual es modifica el Reglament de la Denominació Específica Cireres de la Muntanya d'Alacant i el seu Consell Regulador, aprovat per mitjà de l'Orde de 14 de juny de 1991, de la Conselleria d'Agricultura i Pesca.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4473

Data del DOGV
:   03-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3417


Data del document
:   17-03-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Alacant
    * fruit d'os
    * legislació
    * denominació d'origen
    * qualitat del producte
    * fruit de corfa

ORDE de 17 de març de 2003, de la Conselleria d'Agricultura, Pesca i Alimentació, per la qual es modifica el Reglament de la Denominació Específica Cireres de la Muntanya d'Alacant i el seu Consell Regulador, aprovat per mitjà de l'Orde de 14 de juny de 1991, de la Conselleria d'Agricultura i Pesca. [2003/3417]
  
Aprovat el Reglament de la Denominació Específica Cireres de la Muntanya d'Alacant i el seu Consell Regulador per mitjà de l'Orde de 14 de juny de 1991, de la Conselleria d'Agricultura i Pesca, i modificat i ampliat per mitjà de l'Orde de 4 de maig de 1992 i de l'Orde de 28 d'agost de 1998, en l'article 4.2 s'estipula que el Consell Regulador podrà proposar a la Conselleria d'Agricultura, Pesca i Alimentació l'ampliació de la zona de producció a altres localitats acompanyant els estudis i informes pertinents.
  
Realitzats els estudis i informes corresponents, s'ha observat que la cirera produïda als termes municipals de Biar i Castalla complix àmpliament amb les normes de qualitat exigides pel Consell Regulador, com també que les tècniques de cultiu i recol·lecció utilitzades, les plagues existents i els mitjans utilitzats per combatre-les són similars als utilitzats en les zones ja emparades per la Denominació Específica. Així mateix, les característiques agroclimàtiques d'estos cinc municipis presenten una gran semblança amb els termes municipals ja emparats.
  
Per això, en l'exercici de les facultats que tinc atribuïdes,
  
ORDENE
  
Article únic
  
Es modifica l'article 4.1 del Reglament de la Denominació Específica Cireres de la Muntanya d'Alacant i el seu Consell Regulador, i la seua redacció queda de la manera següent:
  
?Article 4.1
  
La zona de producció de la Denominació Específica Cireres de la Muntanya d'Alacant estarà constituïda pels termes municipals d'Agres, Alcocer de Planes, Alcoi, Alfafara, Almudaina, Beneixama, Beniarrés, Benillup, Benimarfull, Biar, Castalla, Cocentaina, Confrides, Gaianes, Gorga, Ibi, Millena, Monòver, Muro de Alcoy, l'Orxa, Penàguila, Pinoso, Planes, Quatretondeta, Tollos, la Vall d'Alcalà, Vall de Ebro, Vall de Gallinera, la Vall de Laguar, Villena i Xixona, de la província d'Alacant, i Bocairent i Ontinyent, de la província de València.
  
DISPOSICIÓ ADDICIONAL
  
Esta orde es notificarà al Ministeri d'Agricultura, Pesca i Alimentació per al coneixement i la ratificació posterior, d'acord amb el que es preveu en el Reial Decret 728/1988, de 8 de juliol.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, a 17 de març de 2003
  
La consellera d'Agricultura, Pesca i Alimentació